Den første alpinheisen i Camp Fortune ble åpnet i 1940. Alpint ble i løpet av 1930-årene og første halvdel av 40-årene svært populært, så mye at det ble dårlig plass i klubbens slalåmbakke. Bakken ble utvidet i 1945, og samme år åpnet klubben to nye alpinbakker i samme område. I samarbeid med Federal District Commission (nå National Capital Commission) kunne skiklubben i 1948 åpne enda en ny alpinbakke og på nytt utvide den første alpinbakken. Flere utvidelser og alpinbakkeåpninger fulgte i 1950- og 60-årene, med blant annet installasjon av snøkanoner i 1958.